

**UNIVERZITET U SARAJEVU**

**FAKULTET ISLAMSKIH NAUKA U SARAJEVU**

**DIPLOMA U ISLAMSKIM NAUKAMA 2022**

***PROSPEKT***

Sarajevo, februar 2022.

**DIPLOMA U ISLAMSKIM NAUKAMA**

Fakultet islamskih nauka dugi niz godina organizuje u našoj zemlji jedinstven program pod nazivom *Diploma u islamskim naukama*. Program je namijenjen svima koji žele steći nove uvide i produbiti postojeća znanja o temeljnim pojmovima, vrijednostima i vjerovanjima što su oblikovala muslimansko mišljenje, duhovnost i umjetnost, te društvene i pravne ustanove, posebno na tlu Bosne i Hercegovine.

Program je otvoren za sve koji žele učiti bez obzira na lična uvjerenja i opredjeljenja. Dosadašnji polaznici dolazili su iz različitih sfera društva, bili su to studenti postdiplomci, novinari, diplomate, penzioneri, uposlenici u školstvu, kulturi, politici, upravi i nevladinom sektoru, muslimani i nemuslimani, domaći ljudi i stranci.

Program se u proteklom periodu odvijao u dva odvojena toka – na bosanskom i na engleskom jeziku. Predavanja su se održavala u historijskom ambijentu Fakulteta, čija zgrada potječe iz 1887. godine i značajan je spomenik bosanske arhitekture iz austrougarskog perioda. Međutim, zbog epidemiološke situacije program je 2021. godine uspješno realizovan u online formatu. Na osnovu pozitivnih iskustava iz tog ciklusa, kao i komentara i sugestija učesnika, Fakultet islamskih nauka odlučio je da nastavi realizacija programa online i u predstojećem periodu.

**FAKULTET ISLAMSKIH NAUKA**

Fakultet islamskih nauka najstarija je visokoškolska islamska ustanova u Bosni i Hercegovini. Osnovan je 1977. godine kao Islamski teološki fakultet. Nastavljač je višestoljetne tradicije školstva iz doba osmanske uprave, te Šerijatske sudačke škole iz 1887. godine, kasnije preimenovane u Višu islamsku šerijatsko-teološku školu – prve moderne islamske visokoškolske ustanove u našoj zemlji. Fakultet se danas nalazi u zgradi nekadašnje Šerijatske sudačke škole sagrađene u prepoznatljivom neomaurskom stilu. Od septembra 2004. godine FIN djeluje kao pridružena, a od 2013. kao punopravna članica Univerziteta u Sarajevu.

**STRUKTURA PROGRAMA**

Program obuhvata dvije oblasti podijeljene u ukupno osam modula: *Uvod u islam* (Kratak pregled historije islama; Uvod u islamsku doktrinu; Islamski sveti tekstovi; Islamsko pravo i etika; Uvod u islamsku filozofiju) i *Islam u Bosni i Hercegovini* (Historija muslimanske kulture; Islamske institucije u BiH i Savremeno islamsko mišljenje u BiH). Predavanja će se održavati svakog utorka i četvrtka u periodu od 18:00 do 20:00. Detaljan raspored predavanja bit će utvrđen i dostavljen učesnicima na početku programa.

Planirano je da program počne u utorak, 10. maja 2022. godine u 18:00 sati te da se završi koncem mjeseca jula. Tačan datum svečanosti dodjele certifikata naknadno će biti određen.

**VREDNOVANJE**

Za stjecanje diplome od polaznika programa *Diploma u islamskim naukama* očekuje se:

* pohađanje nastave i aktivno sudjelovanje na časovima – najmanje 80%; pisani rad o odabranoj temi u saradnji sa mentorom.

**UVJETI ZA UPIS**

Uvjet za pohađanje programa *Diploma u islamskim naukama* jeste:

* univerzitetska diploma iz bilo koje discipline, ili
* diploma četverogodišnje srednje škole i najmanje tri godine radnog iskustva.

**TROŠKOVI**

Učesnik snosi troškove programa u iznosu 450 KM (četiristo pedeset konvertibilnih maraka). U cijenu je uključen dio literature u digitalnom obliku. Uplata se može realizovati kroz dvije rate u iznosima od po 225 KM (dvjesto dvadeset pet konvertibilnih maraka). Sve troškove provizije snose učesnici programa, a detalji vezani za uplate, kako iz BiH, tako i iz inostranstva, sadržani su u instrukcijama za uplate. Također, učesnici iz inostranstva koji žele umanjiti lične troškove vezane za proviziju svoje uplate mogu realizovati preko posrednika u BiH na način predviđen za uplate iz BiH.

U zavisnosti od odabira na obrascu za prijavu, učesnici trebaju izmiriti svoje obaveze uplatom cijelog iznosa ili samo prve rate prije početka predavanja – do 10. maja 2022. godine. Krajnji rok za uplatu druge rate je petak, 01. juli 2022. godine.

**PRIJAVA I REGISTRACIJA**

Za upis na program *Diploma u islamskim naukama* potrebno je popuniti prijavni obrazac dostupan na internet stranici Fakulteta islamskih nauka u Sarajevu ([https://fin.unsa.ba/diploma-u-islamskimnaukama/)](https://fin.unsa.ba/diploma-u-islamskim-naukama/). Popunjen obrazac može se dostaviti putem e-maila: din@fin.unsa.ba ili putem pošte i lično na adresu: Fakultet islamskih nauka, Ćemerlina 54, 71000 Sarajevo; putem faksa: +387 33 251 044; najkasnije do ponedjeljka, 4. aprila 2022. god.

Sve dodatne informacije mogu se dobiti od koordinatora projekta Mirzete Brkić i Vedada Hurića (din@fin.unsa.ba) i od direktorice programa prof. dr. Zehre Alispahić (zehra.alispahić@fin.unsa.ba).

**KONTAKTI**

Adresa: Fakultet islamskih nauka, Ćemerlina 54, 71000 Sarajevo

Tel.: 033 232 982 / 033 251 052

Faks: 033 251 044

Web: [www.fin.unsa.ba](http://www.fin.unsa.ba/)

**MODULI**

1. **ISLAMSKI TEKSTOVI (KUR’AN I HADIS)**

Ovaj modul razmatra značenje Objave i sunneta. Ovi termini će biti detaljno objašnjeni u različitim varijantama vezanim za razvoj znanosti Kur’ana i islamske tradicije sunneta. Bit će predstavljena i neka moderna tumačenja ovih temeljnih islamskih tekstova. U program su uključene sljedeće teme:

* 1. Značenje Kur’ana i njegova definicija
  2. Glavne teme Kur’ana
  3. Riječ Božija, izvor znanja i akcije
  4. Porijeklo i razvoj Tradicije
  5. Način prijenosa i proučavanja sunneta u doba Poslanikovog, a.s., života i njegovih ashaba
  6. Doktrinarna i kulturna važnost sunneta.

*Literatura*

* 1. Jusuf Ramić, *Tefsir historija i metodologija*, FIN, Sarajevo, 2001, str. 3-12.
  2. J. Ramić, *Povodi objave Kur'ana*, Starješinstvo IZ, Sarajevo, 1984, Uvodni dio.
  3. F. Rahman, *Duh islama*, Prosveta, Beograd, 1983, str. 89-104.
  4. M. Hamidullah, *Muhammed a.s II*, N.Smailagić, Zagreb, 1977, str. 39-74.
  5. Enes Karić, *Semantika Kur'ana*, Bemust, Sarajevo, 1998.
  6. M.M. El-A'zami, *Historija Kur'anskog teksta- Komparativna studija sa Starim i Novim zavjetom*, El-Kalem, Sarajevo, 2014.
  7. Omer Nakičević, *Uvod u hadiske znanosti*, 3. dopunjeno izdanje, FIN, Sarajevo, 1997.
  8. Jusuf Karadavi, *Razumijevanje sunneta: metodološke smjernice i pravila,* Bemust, Sarajevo, 2001.
  9. Adnan Silajdžić, *40 hadisa sa komentarom,* El-Kalem, Sarajevo, 2017.
  10. Jonathan A.C. Brown, *Hadis: naslijeđe vjerovjesnika Muhammeda,* (prijevod s engleskog: Azra Mulović), Centar za napredne studije i El-Kalem, Sarajevo, 2016.
  11. Zuhdija Hasanović, *Studije o dimenzijama sunneta,* Centar za napredne studije, Sarajevo, 2018.

1. **KRATAK PREGLED HISTORIJE ISLAMA**

Ovaj modul daje kratak pregled 14 stoljeća islamske historije: glavna razdoblja, događaje, ličnosti, teme i procese. Pređeno gradivo trebalo bi omogućiti učesnicima programa lakše praćenje sadržaja ostalih modula.

*Literatura*

Ansary, Tamim, *Ometena sudbina : historija svijeta u očima muslimana*, Sarajevo: Centar za napredne studije, CNS, 2020.

1. **ISLAMSKO PRAVO (Osnovni termini, Historijski razvoj, Islamsko pravo u savremenim društvima i zaštićene vrijednosti i fetve)**

Cilj ovog modula jeste da studente upozna s porijeklom i prirodom islamskoga prava, njegovim historijskim razvojem i mehanizmima primjene u muslimanskim društvima. Modul Islamsko pravo uključuje sljedeća pitanja:

* 1. Pojam i izvori islamskoga prava
  2. Ciljevi islamskoga prava
  3. Pregled razvoja islamskog prava (periodizacija)
  4. Glavne pravne škole u islamu
  5. Primjena islamskoga prava u savremenom kontekstu
  6. Neka aktuelna pitanja u islamskom pravu.

*Literatura*

* 1. Seid Ramadan, *Islamsko pravo, izvor i razvoj*, preveo Fikret Karčić, (Sarajevo: Starješinstvo IZ Bosne i Hercegovine, Hrvatske i Slovenije, 1984.) 17-37.
  2. Ibrahim Džananović, *Idžtihad u prva četiri stoljeća islama*, (Sarajevo: Fakultet islamskih nauka, 1999.) 9-21, 61-81.
  3. Enes Ljevaković, *Analogija (qijas) u teorijskopravnim djelima Mustafe Ejubovića Šejh Juje*, neobjavljena doktorska disertacija, (Sarajevo: FIN, 2002.) 74-84, 92-93.
  4. Fikret Karčić, *Studije o šerijatskom pravu*, (Sarajevo: Bemust, 1997.) 11-18, 107-126.
  5. Fikret Karčić, *Istorija šerijatskog prava*, (Sarajevo: Fakultet islamskih nauka, 1997.) 21- 117.
  6. Fikret Karčić, Š*erijatsko pravo u ustavima savremenih muslimanskih zemalja, Šerijatsko pravo u savremenim društvima*, priredili Fikret Karčić i Enes Karić, (Sarajevo: Pravni centar Fond otvoreno društvo BiH, 1998.) 9-38.
  7. Fethi Osman, *Džihad: Legitimna borba za ljudska prava*, *Ljudska prava u kontekstu islamsko-zapadne debate*, priredio Enes Karić, (Sarajevo: Pravni centar Fond otvoreno društvo BiH, 1996.) 213-229.
  8. *Kairska deklaracija o ljudskim pravima, Ljudska prava u kontekstu islamsko-zapadne debate*, priredio Enes Karić, (Sarajevo: Pravni centar Fond otvoreno društvo BiH, 1996.) 275-283.
  9. Abulhasan Beni Sadr, *Kur'an i ljudska prava*, (Sarajevo: El-Kalem, 1990.) 93-149.
  10. Ibrahim Džananović, *Ljudska prava u islamu*, referat podnesen na Simpoziju o ljudskim pravima u Gracu.
  11. Mohammad Hashim Kamali, *Uvod u šerijatsko pravo*, (Sarajevo, El-Kalem i CNS, 2015.) 89-122, 285-302.

**III/1 PRAVA ŽENE IZ ISLAMSKE PERSPEKTIVE**

Ovaj modul tretira ključna pitanja vezana za prava žene u islamskoj perspektivi, primarno kroz temeljne izvore islama te razmatra pitanja humanizacije odnosa među spolovima u islamu.

Preporuke za čitanje:

1. S.H. Nasr, “Žena u porodici i društvu“, *Srce islama*, El-Kalem, Sarajevo, 2002.
2. M. Fethi Osman, „Žena muslimanka u porodici i društvu“, *Ljudska prava u kontekstu islamsko-zapadne debate*, Pravni centar Fond otvoreno društvo BiH, Sarajevo, 1996.
3. Haifaa A. Jawad, *The Rights of Women in Islam An Authentic Approach*, MACMILLAN PRESS LTD 1998.
4. Fatima Mernissi, *The Veil and the Mail Elite: A Feminist Interpretation of Women’s Rights in Islam*, trans. Lakeland Mary Jo, Addison-Wesley, New York, 1991.

**IV UVOD U ISLAMSKO UČENJE O BOGU, SVIJETU I ČOVJEKU**

Ovaj modul nudi kratki pregled sadržaja šest temeljnih članaka (principa) religije islama. To će biti popraćeno relevantnim tekstovima i interpretativnim teološkim tokovima iz klasične i savremene literature. Kada god bude nužno, ponudit će se i usporedba sa judeo-kršćanskim religijskim i teološkim učenjem. Sadržaji koji su uključeni u program:

* 1. Islamsko učenje o Bogu (religijska metafizika i kosmologija)
  2. Islamsko učenje o melekima (angelologija)
  3. Islamsko učenje o Svetim Knjigama (revelacija)
  4. Islamsko učenje o Božijim poslanicima (profetologija i teološka antropologija) 5. Islamsko učenje o Posljednjem Danu (eshatologija) 6. Islamsko učenje o predodređenju.

*Literatura*

* 1. Hafizović, Rešid, *Stubovi islama i džihad*, Conectum, Sarajevo, 2015.
  2. Hafizović, Rešid, *Teološki traktati 1 – O načelima islamske vjere*, Bemust, Sarajevo, 1996. 3. Nasr, Seyyed Hossein, *Srce islama, trajne vrijednosti za čovječanstvo*, el-Kalem, Sarajevo, 2002.
  3. Murata, Sachiko, Chittick, William C., Vizija islama, Conectum, Sarajevo, 2019.
  4. Silajdžić, Adnan, *40 hadisa sa komentarom*, Fakultet islamskih nauka u Sarajevu i ElKalem, Sarajevo, 2005

1. **UVOD U ISLAMSKU FILOZOFIJU**

Ovaj model predstavlja jednostavni pregled povijesnih okolnosti nastanka i razvitka islamske filozofije, te najvažnijih tema i figura u njenom klasičnom periodu. Također će biti dat presjek ključnih magistrala u modernom islamskom mišljenju.

* 1. Mnogoznačost filozofijskog mišljenja u povijesnom životu islama
  2. Ključne teme i figure klasične islamske filozofije
  3. *Živi sin Budnoga*: Ibn Tufaylov uvod u islamsku filozofiju
  4. Koncepti „osamljivanja“ u klasičnoj islamskoj filozofiji
  5. Moderna islamska filozofija
  6. Savremeni trendovi

*Literatura*

1. Daniel Bučan, *Uvod u arapsku filozofiju*, Filozofski fakultet u Splitu, Split, 2013.
2. Danijel Bučan, *Kako je filozofija govorila arapski*, Demetra, Zagreb, 2009., uvodno razmatranje

4. Rahman, Fazlur, *Duh islama*, OOUR Izdavački zavod „Jugoslavija“, Beograd, 1983. 5. Orhan Bajraktarević, *Sarajevski uvod u arapsku filozofiju*, El-Kalem, Sarajevo, 2016.

6. Ibn Tufayl, *Živi sin Budnoga*, Veselin Masleša, Sarajevo, 1985.

**VI HISTORIJA MUSLIMANSKE KULTURE BOSNE**

Ovaj modul će polaznicima ponuditi osnovne informacije o posebnostima, glavnim sadržajima i krajnjim dometima islamske kulture Bošnjaka, što uključuje:

1. Porijeklo bosanskih muslimana
2. Grad i gradski život (transformacija srednjovjekovnih naselja u gradove islamskoga tipa)
3. Pismo, knjiga i obrazovanje
4. Žena i porodica
5. Sakralna i profana arhitektura
6. Duhovna kultura *Literatura*
7. M. Hadžijahić i dr., *Islam i muslimani u Bosni i Hercegovini*, Sarajevo, 1994, str. 29-52.
8. M. Imamović, *Historija Bošnjaka,* Sarajevo, 1997, str. 138-180.
9. A. Handžić, „O formiranju nekih gradskih naselja u Bosni u XVI stoljeću (uloga države i vakufa)“, *POF*, XXV/1975, Sarajevo, 1977, str. 133-169.
10. M. Imamović, „Gradovi i gradski život“, *Historija Bošnjaka*, Sarajevo, 1977, str. 181207.
11. I. Kasumović, „Školstvo i obrazovanje u Bosanskom ejaletu za vrijeme osmanske uprave*“*, Islamski kulturni centar, Mostar, 1999, str. 25-35, 76-83, 152-156.
12. A. Bejtić, „Spomenici osmanlijske arhitekture u BiH“, *POF*, III-IV/1952-1953, Sarajevo, 1953, str. 229-297;
13. M. Maglajlić, „Skica za pregled Bošnjačke književnosti“, *Znakovi vremena*, zima-proljeće 2000, vol. II, dvobroj 7/8, str. 181-202.

**VI/1 ULOGA INDIVIDUALNE VJERE U IZGRADNJI MEĐUETNIČKE**

**TOLERANCIJE U BIH IZMEĐU RELIGIJSKIH IDEALA I BH. STVARNOSTI**

Pitanje načina na koji religije i religijske zajednice na prostoru BiH mogu doprinijeti izgradnji međuetničkog suživota i tolerancije na prostoru BiH tema je koja već godinama zaokuplja kako istraživače tako i, općenito, društvo u BiH. Isto se, nažalost, ne može kazati i za individualnu vjeru odnosno religioznost kao lično ozbiljenje i osvjedočenje svetog koje ima svoje društvenopsihološke značenje i izričaje, uključujući i odnos prema „drugom“ i „drugačijem“. Cilj modula/predavanja je skrenuti pažnju na ovakav, po mnogima suštinski najvažniji, pristup u razumijevanju duhovnog potencijala u kontekstu međureligijskih i međuetničkih odnosu u BiH, ukazujući pritom na njegove mogućnosti ali i izazove gledano iz perspektive socio-psihološke nauke. Modul će stoga tematizirati aktualne pristupe u razumijevanju općenito društvene uloge religije i religiznosti s posebnim osvrtom na međugrupnu toleranciju, socijalno-psihološku teoriju međugrupnih odnosa i u društvenoj nauci najčešće korištene modele za razumijevanje odnosa između religioznosti i međuetničkih odnosa.

Osnovna literatura:

1. Smajić Aid, *Religioznost i međuetnička tolerancija u Bosni i Hercegovini* (Sarajevo: FIN i El-Kalem, 2017), str. 11-63, 121-126.

Dodatna literatura:

1. Majstorović Danijela i Turjačanin Vladimir (Ur.), *U okrilju nacije* (Banja Luka: Centar za kulturni i socijalni popravak, 2011).
2. Majstorović Danijela and Turjačanin Vladimir, *Youth Ethnic and National Identity in Bosnia and Herzegovina: Social Science Approaches* (UK: Palgrave Macmillan, 2013).

1. **SAVREMENO ISLAMSKO MIŠLJENJE U BIH**

Cilj je ovog modula dati kratki historijski pregled islamskoga mišljena u BiH, navesti najznačajnije predstavnike i pitanja u savremenom islamskom mišljenu u BiH. U modulu će biti obrađena sljedeća pitanja:

* 1. Institucionalni centri islamskoga mišljenja
  2. Islamsko mišljenje u BiH na razmeđu staroga i novoga (1878-1945)
  3. Debate bosanskih muslimana o reformama i obnovi u 20. stoljeću
  4. Islamsko mišljenje u BiH u socijalističkom periodu (1945-1990) 5. Savremeni razvoj islamskoga mišljenja u BiH (1990. do danas)

6. Kur'anske studije u BiH u 20. stoljeću.

*Literatura*

Enes Karić, *Islamsko mišljenje u BiH u XX stoljeću*, El-Kalem (2004.).

1. **ISLAMSKE INSTITUCIJE U BIH**

Ovaj modul je zamišljen da učesnicima približi historijski razvoj i organizacionu strukturu Islamske zajednice u BiH, njene obrazovne i vakufske institucije, sufijske redove i titule koje se koriste za označavanje muslimanskih učenjaka. Ovaj modul sadrži sljedeće teme:

* 1. Historijski razvoj IZ-e u BiH (1882-2002)
  2. Današnja organizaciona struktura IZ-e
  3. Ulema, Reisu-l-ulema, muftija, muderris, imam, hatib, muallim, kadija, itd.
  4. Obrazovne institucije Islamske zajednice: medrese, Islamski pedagoški fakulteti, Fakultet islamskih nauka, Gazi Husrev-begova biblioteka
  5. Vakuf (definicija, tipovi i uloga, sadašnja situacija, pitanje restitucije)
  6. Sufijski redovi u BiH.

*Literatura*

* 1. Enes Durmišević, *Uspostava i pravni položaj Rijaseta islamske zajednice u Bosni i Hercegovini 1882-1899.* (Sarajevo; Magistarski rad, 2002) str. 173-181.
  2. Mustafa Imamović, *Islamska zajednica u Bosni i Hercegovini i bivšoj Jugoslaviji:* (Sarajevo, Glasnik br. 1-2, Vrhovno islamsko starješinstvo, 1992,) str. 90-101.
  3. *Ustavi Islamske zajednice*: (zadnji Ustav od 26. 11. 1997., Sarajevo, Rijaset islamske zajednice, 1422/2001.) str. 347-367.
  4. Omer Nakičević, *Istorijski razvoj institucije Rijaseta:* (Sarajevo, Rijaset islamske zajednice 1996), str. 45-58. 5. Fikret Karčić, *Istorija šerijatskog prava:* (Sarajevo, Islamski teološki fakultet, 1992.), str. 125-138.
  5. Mustafa Hasani, *Uloga muftije i fetve u društvenom i vjerskom životu muslimana Bosne i Hercegovine:* (Magistarski rad, Sarajevo; Fakultet islamskih nauka 2001.), str. 7-9 i 2328.
  6. Ibrahim Džananović, *Vakufi u svjetlu islamskih propisa:* (Sarajevo, Anali Gazi Husrevbegove biblioteke, knjiga IX-X 1983.), str. 9-16.
  7. Fikret Karčić, *Međunarodno pravno regulisanje vakufa u jugoslovenskim zemljama:* (Sarajevo Anali Gazi Husrevbegove biblioteke, knjiga IX-X 1983.), str. 141-153.
  8. Džemal Ćehajić, *Društveno politički, religiozni, književni i drugi aspekti derviških redova u jugoslovenskim zemljama:* (Sarajevo, POF, br. 34/1984; 1985.), str. 93-113.
  9. Fikret Karčić, Š*erijatski sudovi u Jugoslaviji 1918-1941:* (Sarajevo, VIS, 1986.), str. 33-

47.

**Profesori predavači na ovogodišnjem ciklusu Diplome u islamskim naukama:**

Prof. dr. Enes Karić, prof. dr. Rešid Hafizović, prof. dr. Fikret Karčić, prof. dr. Džemal Latić, prof. dr. Zuhdija Hasanović, prof. dr. Ahmet Alibašić, prof. dr. Mustafa Hasani, prof. dr. Dina Sijamhodžić-Nadarević, prof. dr. Aid Smajić, prof. dr. Almir Fatić, doc. dr. Asim Zubčević, doc. dr. Kenan Musić, doc. dr. dr. Orhan Jašić, doc. dr. Senad Ćeman i doc. dr. Samedin Kadić



**UNIVERZITET U SARAJEVU**

**FAKULTET ISLAMSKIH NAUKA U SARAJEVU**